**O.Š.ŠMARTNO EKSKURZIJA**

Učenke in učenci osnovne šole Šmartno v Tuhinju na obisku v Pivki. Včeraj 12. septembra je bil za skupino učenk in učencev osnovne šole Šmartno poseben dan. V organizaciji območnega združenja veteranov vojne za Slovenijo Kamnik-Komenda so obiskali kraj Pivka na Notranjskem poznan po Parku vojaške zgodovine in centru DINA Pivka edinstvenem poučno zabavnem centru, kjer so doživeli zanimiv svet volka, risa in medveda.

Udeležence te strokovne ekskurzije so sestavljali učenke in učenci , ki s v preteklem šolskem letu sodelovali na likovnem in literarnem natečaju Koordinacijskega odbora veteranskih in domoljubnih organizacij občine Kamnik na temo domoljubja in učenke in učenci , ki so sodelovali v zgodovinskem krožku.

V Parku vojaške zgodovine so si ogledali tanke, letala, vozila in podmornico. Osredna pozornost je bila namenjena ogledu razstave Pot v samostojnost posvečena osamosvojitvenem dogajanju in vojni za obrambo slovenske samostojnosti leta 1991.

Strokovno ekskurzijo sta vodila veterana vojne za Slovenijo Božo Zupančič iz Motnika in Marjan Poljanšek iz Zgornjega Tuhinja, ki sta bila aktivna tudi pri pridobivanju finančnih sredstev. Ob odhodu avtobusa iz Šmartnega sta udeležence ekskurzije pozdravila tudi predsednik Območnega združenja veteranov vojne za Slovenijo Kamik-Komenda mag. Zvonko Cvek in župan občine Kamnik g. Matej Slapar.